A BIZOTTSÁG 1092/2005/EK RENDELETE
(2005. július 12.)
a banánágazatban az értékesítésből származó jövedelemveszteség ellentételezését szolgáló kompenzációs támogatási rendszer előlegeinek 2005-re történő felfüggesztéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre (1) és különösen annak 14. cikkére,
mivel:
(1)
Az 1858/93/EGK bizottsági rendelet (2) 4. 5. és 7. cikke rendelkezik a banánágazatban az értékesítésből származó jövedelemveszteség ellentételezését szolgáló kompenzációs támogatási rendszer előlegeire vonatkozó kérelmek benyújtására alkalmazandó intézkedésekről a 404/93/EGK rendelet 12. cikke szerint.
(2)
A Közösség termelési régióiban az árak érezhetően magasabbak az előző évek megfelelő időszakaiban ismert áraknál, és viszonylag magas szinten is maradnak. A helyzet meghosszabbodása, adott pillanatban, a 2005. évre vonatkozó kompenzációs támogatás összegének megállapításához vezet, ami jelentősen alacsonyabb a korábbi évekre megállapított összegeknél. Következésképpen egy lényegesen alacsonyabb összeg megállapítása azzal a kötelezettséggel jár a termelőkre, hogy az előleg címén felvett összegek egy jelentős részét vissza kell téríteniük. A 2004. évben a Közösségben termelt és forgalmazott banánra vonatkozó kompenzációs támogatás, valamint az előlegek egységértékének 2005-re történő megállapításáról szóló, 2005. május 4-i 703/2005/EK bizottsági rendelet (3) által meghatározott előlegek egységértékének lényeges csökkenése nem a hasonló helyzetek következményeinek megszüntetését szolgálja.
(3)
A Közösség pénzügyi érdekeinek fenntartása és a termelők további előleg-visszafizetési kötelezettségeinek elkerülése érdekében helyénvaló felfüggeszteni az 1858/93/EGK rendelet által megállapított előlegfizetési kérelmek benyújtására vonatkozó rendelkezések alkalmazását. E célokra való tekintettel fel kell függeszteni mind az előlegek kifizetését a 2005. április 30-át követően forgalmazott banánra, mind az új kérelmek benyújtását.
(4)
Következésképpen a jelen rendelet 2005. július 1-jétől alkalmazandó.
(5)
Az e rendeletben meghatározott intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
Az 1858/93/EGK rendelet 4., 5. és 7. cikkének megfelelő kompenzációs támogatási előlegekre vonatkozó kérelmek benyújtása a 2005. évre vonatkozóan felfüggesztésre kerül.
2. cikk
Az 1858/93/EGK rendelet 10. cikkétől eltérően a 2005. április 30-át követően forgalmazott banánra szóló kompenzációs támogatási előlegek nem kerülnek kifizetésre.
3. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2005. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 12-én.